Matrica: Prisikėlimai

Matrica: Prisikėlimai () – 2021 m. gruodžio 22 d. pasirodęs filmas, ketvirtoji „Matricos“ serijos dalis. Ši dalis pasirodė 18 metų po paskutinės „Matrica. Revoliucijos“ dalies.

Naująją dalį režisavo viena iš Vachovskių seserų Lana Wachowski. „Matrica: Prisikėlimai“ filme vaidina pagrindiniai serijos aktoriai Keanu Reeves, Carrie-Anne Moss, Lambert Wilson ir Jada Pinkett Smith. 

Po trečiosios filmo dalies 2003 m. režisieriai paneigė galimybę pratęsti seriją. Tačiau laikui bėgant gandai apie galimą naują serijos dalį didėjo, prie jų prisidėjo ir studijos „Warner Bros. Pictures“ noras išleisti naują „Matricos“ dalį. 2019 m. pabaigoje buvo patvirtinta apie naujos dalies filmavimus su režisiere Lana Wachowski ir dviem pagrindiniais aktoriais – Keanu Reeves ir Carrie-Anne Moss. 2020 m. vasarį filmavimai buvo sustabdyti dėl pasaulinės COVID-19 pandemijos, o tų metų rugpjūtį buvo pratęsti.

 Siužetas 

Praėjus 20 metų po „Matrica. Revoliucijos“ įvykių Neo gyvena įprastą gyvenimą San Franciske kaip Tomas A. Andersonas. Jis vaikšto pas terapeutą ir vartoja mėlynas piliules, kurios padeda išvengti kartais pasireiškiančių keistų ir nenatūralių dalykų aplinkoje. Tomas sutinka moterį, vardu Trinitė, tačiau nei vienas iš jų neatpažįsta vienas kito. Tačiau kai Tomas sutinka naujos kartos Morfėjų ir gauna raudonų piliulių, tai atveria jam vartus į naują ir daug pavojingesnę Matricą. Tokiu būdu Neo pradeda kovą su naujais priešais.

 Aktoriai 	
Aktorius – filmo veikėjas
 Keanu Reeves – Neo arba Tomas A. Andersonas
 Yahya Abdul-Mateen II – Morpheus (Morfėjas)
 Carrie-Anne Moss – Trinity (Trinitė)
 Jessica Henwick – Bags
 Jonathan Groff – Agent Smith (agentas Smitas)
 Neil Patrick Harris – The Analyst (Analistas)
 Priyanka Chopra Jonas – Sati
 Jada Pinkett Smith – Niobe (Niobė)
 Daniel Bernhardt  – Agent Johnson (agentas Džonsonas)

ir kt.

 Šaltiniai 

 Nuorodos 
 Oficiali svetainė 
 IMDB

Kategorija:2021 filmai
Kategorija:JAV mokslinės fantastikos filmai
Kategorija:Veiksmo filmai
Kategorija:Larry Wachowski filmai